इस प्रकार से हो रहा है नुकसान
विभागीयलापरवाही का आलम यह है कि विद्युत प्रमंडल बोकारो में प्रतिदिन 34 प्रतिशत बिजली का लॉस हो रहा है। इसका मुख्य कारण मैनपावर की भारी कमी, इनपुट और आउटपुट के बीच भारी अंतर का होना, पुराने तार, तारों में जोड़, बिजली की चोरी है। कुछ सरकारी कार्यालय, कुछ ग्रामीण और शहरी उपभोक्ता भी इसके लिए जिम्मेवार हैं। चूंकि सरकारी कार्यालयों पर करोड़ों रुपए बकाया रखने के बावजूद बिजली का उपभोग किया जा रहा है। तो विभाग का बिजली बिल करोड़ों रुपए में चला जाता है। विभाग पूरे वर्ष बिजली का बिल बकाया रखते हैं और जैसे ही कनेक्शन काटने की बारी आती है। वैसे ही मुख्यालय स्तर से कुछ पैसे जमा करा दिए जाते हैं। तो उनका कनेक्शन पहले की तरह बरकरार रहता है। फिर दूसरे वर्ष में भी इनका यही रवैया रहता है। इस वजह से जहां 60 मेगावॉट बिजली की आवश्यकता है वहां मात्र 38 मेगावॉट ही बिजली की आपूर्ति हो रही है। इससे आए दिन चासवासियों को बिजली संकट का सामना करना पड़ रहा है।
मैनपावर की कमी होने के कारण टोका फंसाकर चोरी से बिजली जलाने वालों पर विभाग का नियंत्रण होना, बिजली के तार जहां तहां खुले होना लाइन एंड लॉस का एक बड़ा कारण है। साथ ही साथ 132 रुपए में बिजली लेने वाले उपभोक्ताओं द्वारा क्षमता से अधिक बिजली का उपभोग करने, कुटीर ज्योति योजना के तहत ग्रामीण क्षेत्र के 93 प्रतिशत और शहरी क्षेत्र के 73 प्रतिशत उपभोक्ता का समय पर बिल जमा नहीं करना भी आर्थिक क्षति का एक बड़ा कारण है। जबकि सरकारी विभाग में सिर्फ पीएचईडी ने ही पांच करोड़ रुपए और चास अनुमंडल हॉस्पिटल तथा मंडलकारा चास द्वारा बिजली विभाग का लाखों रुपए बकाया रखा गया है।
विद्युत प्रमंडल चास में 94 हजार छह सौ 85 उपभोक्ता हैं। इसमें चास, चंदनकियारी, बालीडीह, गोमो, गणेशपुर, तोपचांची तथा दुग्धा तक के उपभोक्ता शामिल हैं। सर्वाधिक एसटी उपभोक्ता 46 प्रतिशत, और एटीआईएस के 80 प्रतिशत उपभोक्ता तो बिजली बिल जमा करते हैं। जबकि कुटीर ज्योति योजना के तहत शहरी क्षेत्र में मात्र 27 प्रतिशत और ग्रामीण क्षेत्र में मात्र सात प्रतिशत उपभोक्ता ही बिजली बिल जमा करते हैं। ग्रामीण क्षेत्र के उपभोक्ताओं को 132 रुपए में दी जाने वाली बिजली के 22 प्रतिशत उपभोक्ता और बीपीएल धारियों को 48 रुपए तक में उपलब्ध कराई गई बिजली के मात्र 40 प्रतिशत ही उपभोक्ता बिजली का बिल जमा करते हैं।
खंभे से फंसाया गया टोका और टोका का फैला जाल।
^अब बिजली बिल की वसूली की जिम्मेवारी आरएपीडीआरपी योजना के तहत होगी। इसमें उपभोक्ताओं के घर जाकर उनके मीटर की फोटो खिंचने के बाद वहीं ऑन स्पॉट बिजली का बिल वसूला जाएगा। पुरानी एजेंसी का काम सही नहीं था। ओमकुमार मेहता, ईई, चास
चास विद्युत प्रमंडल में प्रतिदिन 34 फीसदी बिजली का लॉस
hin_Deva hin_Deva hin_Deva hin_Deva hin_Deva hin_Deva bho_Deva